DELTA วูบ 10% เซ่น Cash Balance ระดับ 2 วันแรก!
DELTA ดิ่ง 10% หลังถูก ตลท.จับติด Cash Balance ระดับ 2 โดยมีผลตั้งแต่ 16 ก.ค. - 5 ส.ค.64
16 ก.ค. 2564

ผู้สื่อข่าวรายงานว่า ราคาหุ้น บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ณ เวลา 10.30 น. อยู่ที่ระดับ 588 บาท ลบ 64 บาท หรือ 9.82% สูงสุดที่ระดับ 634 บาท ต่ำสุดที่ระดับ 580 บาท ด้วยมูลค่าการซื้อขาย 609.85 ล้านบาท

โดยราคาหุ้น DELTA ปรับตัวลดลงอย่างหนักวันนี้ หลังตลาดหลักทรัพย์แห่งประเทศไทย (ตลท.) ประกาศให้เป็นหลักทรัพย์ที่ห้ามคำนวณวงเงินซื้อขาย และเข้าข่ายมาตรการกำกับการซื้อขาย (Cash Balance) ระดับ 2 เริ่ม 16 ก.ค. – 5 ส.ค. 2564